google/wiki40b huggingface dataset:
Kingston (Ontario)

Historie

Franskmannen Samuel de Champlain utforsket området, først i 1615 og deretter i 1673. Av de europeiske maktene var det Frankrike som først tok Cataraqui, stedet der Kingston ligger, i besittelse. Stedet var strategisk beliggende, både militært og økonomisk. Franskmennene bygget Fort Frontenac. Britene erobret fortet i 1758 og i 1763 ble hele regionen avstått til Storbritannia. Stedet fikk navnet King's Town etter kong Georg III av Storbritannia.
I 1832 ble Kingston og Ottawa forbundet med Rideaukanalen, og dette satte fart i byens økonomiske utvikling. Fra 1841 og et par år framover var Kingston hovedstad i provinsen Canada. Byen fikk jernbane i 1856.

Militære institusjoner

Canadas første befalsskole, Royal Military College of Canada (RMC), ble etablert på Point Frederick i Kingston i 1874 og tok inn de første kadettene i 1876.
McNaughton Barracks, tidligere Camp Barriefield, er en annen militærbase i byområdet.

Utdanning

I 1841 ble Queen's College at Kingston grunnlagt av den presbyterianske kirken. Institusjonen utviklet seg til Queen's University. 
St. Lawrence College ligger også i byen.
Folketellingen 1900

Folketellingen 1900 ble avholdt 3. desember 1900. Hele befolkningen skulle registreres der hver enkelt oppholdt seg ved midnatt mellom 2. og 3. desember.

Folketall

Norge hadde 2 221 477 innbyggere i denne folketellingen.

Arkivtilhørighet og digital tilgjengelighet

Folketellingen 1900 er fordelt til og oppbevares i statsarkivene, der den er ordnet i ulike arkiver. Folketellingen 1900 er i sin helhet tilgjengelig i søkbar form i Digitalarkivet. I tillegg er tellingen mikrofilmet, og på sikt planlegger Riksarkivet å gjøre tellingen tilgjengelig i Digitalarkivet også i skanna form. Inntil videre er Onsøy tilgjengelig i skanna form, som et eksempel.
Konrad Naumann

Konrad Naumann (født 25. november 1928 i Leipzig; død 25. juni 1992 i Quito, Ecuador) var Førstesekretær i SEDs Øst-Berlin-avdelinge og medlem av politbyrået i SEDs sentralkomite i DDR. Frem til 1985 var Naumann en av DDRs mektigste menn.

Politisk fall

På SEDs 11. Sentralkomiteeplenumsmøte 22. til 23. november 1985 ble det annonsert at Naumann og Herbert Häber hadde trukket seg fra Politbyåret og Sekretariatet "av helsemessige årsaker". Selv om Häber delvis gikk av på grunn av helseproblemer og delvis fordi Honecker trengte en syndebukk i forhold til Sovjetunionen var fjerningen av Nauman antagelig politisk motivert. Han var kjent for sin opposisjon til Honecker på sentrale felter i innenriks- og utenrikspolitikk. Naumann hadde støtte i Moskva for sitt syn og hadde rykte for å være en hauk i forhold til relasjoner med Vest-Tyskland. Dessuten var han i mot de rådende syn på kultur og religion. Hans politiske undergang startet tre dager tidligere da han ble erstattet av Günter Schabowski som partisjef i Øst-Berlin. Han bortfall eliminerte Honeckers hovedrival og styrket lederen ytterligere.

Privat

Han var fra 1977 til 1987 gift med skuespillerinnen Vera Oelschlegel. Forbindelsen dem i mellom (Oelschlegel forlot sin mann Hermann Kant for å gifte seg med Naumann) ble tatt opp i Stefan Heyms nøkkelroman Collin fra 1979.
Adaptiv optikk

Adaptiv optikk (AO) er en teknologi som brukes for å forbedre ytelsen til optiske systemer ved å redusere effekten av forvrengninger av bølgefronten. Den brukes i astronomiske teleskoper og laserkommunikasjonssystemer for å fjerne effektene av atmosfærisk forvrengning og i netthinnebildesystemer for å redusere virkningen av optisk abberasjon.
Shanghai Municipal Police

Shanghai Municipal Police (kinesisk: 上海公共租界巡捕房) var Shanghai Municipal Councils politistyrke som hadde ansvar for Shanghai International Settlement fra 1854 til 1943.
Styrken bestor opprinnelig sammensatt av europeere, for det meste av briter, men tok opp kinesere fra 1864. Den ble over de deste 90 årt ekspandert til å omfatte en Sikh-avdeling (opprettet i 1884), en japansk kontingent (fra 1916) og en frivillig deltids spesialpolitistyrke (fra 1918). I 1941 fikk den en russisk hjelpestyrke (det tidligere russiske regiment av Shanghai Volunteer Corps).
Norske landskapsarkitekters forening

Norske landskapsarkitekters forening (NLA) er fagorganisasjonen for norske landskapsarkitekter med godkjent utdanning. Det er bare Norges miljø- og biovitenskapelige universitet, Ås som har slik utdanning, en mastergrad i landskapsarkitektur. De som søker opptak uten å ha gjennomført dette studiet, må kunne vise til relevant utdanning, praksis eller annet som kvalifiserer til opptak. Dette blir så behandlet individuelt av en egen komite i NLA.

Lokalavdelinger

Laget har lokalavdelinger i Oslo/Akershus, Hedmark/Oppland, Østfold, Telemark, Agder Rogaland, Hordaland og Finnmark.
Tomas' barneevangelium

Tomas' barneevangelium eller Thomas' barndomsevangelium er et apokryft verk som forteller om under Jesus skal ha gjort som barn, fra 5 til 12 år alder. 
Også to andre apokryfe verk er tilskrevet apostelen Tomas: Tomasevangeliet, et verk som angivelig inneholder sitater fra Jesus, og Apostelen Thomas' gjerninger, som skildrer apostelens martyrdød i India.
Tomas' barneevangelium ble kanskje skrevet på slutten av 100-tallet. Flere av dets beretninger ble henvist til av tidlige skribenter, og flere av fortellingene kom til å bli populære. Skriftet er ikke en sammenhengende fortelling, men frittstående episoder, med særlig vekt på såkalte «hevnunder», hvor Jesus straffer den som opponerer mot ham eller tviler på hans autoritet, noen ganger endog med døden. Straffen ble opphevet hvis man angret, og anerkjente Jesu makt. Dette gjør det naturlig å anta at teksten er skrevet i en kontekst hvor det var en konflikt mellom dem som anerkjente Jesus, og dem som ikke gjorde det. 
En oversettelse av Einar Thomassen ble utgitt i samlingen Apokryfe evangelier i serien Verdens Hellige Skrifter i 2001.
Danny Ward

Landslaget

Han ble tatt ut i Wales EM-tropp til EM i Frankrike 2016.
Madridtraktaten

Madridtraktaten i 1750 var et dokument undertegnet den 13. januar 1750 av Ferdinand VI av Spania og Johan V av Portugal vedrørende deres respektive maktområder og status for deres kolonier i det som i dag er Brasil. Tidligere traktater mellom de to landene, som var blitt til ved pavelig formidling, stipulerte at det portugisiske velde i Sør-Amerika ikke kunne utstrekke seg lenger vest enn til den 46. lengdegrad. 
Madridtraktaten modifiserte dette dokumentet. Traktaten tok utgangspunkt i det såkalte «Hoffkartet» (Mapa das Cortes) som viste den daværende situasjonen til grensen mellom de portugisiske og spanske besittelsene i regionen. Dette ble da bestemt som den nye delingen mellom de to landene og ga dermed en betraktelig økning i de omstridte portugisiske besittelsene siden Tordesillastraktaten ble undertegnet.
Da spanjoler og portugisere skulle demarkere en ny grense, møtte deres militære styrker sterk motstand fra jesuittenes Reducciónes i øvre Uruguay og Paraguay. Det var selvstyrte indianerbyer, der guaraní-indianerne var fri fra koloniherrene. Den krig som brøt ut går under navnet Guerra Guaranítica (Guaranikrigen, 1756).
Carl Ahlberg

Klubbkarriere

Alhlberg spilte 50 kamper og scoret fire mål for Malmö FF fra 1928 til 1932, hvorav 13 kamper og en scoring i Allsvenskan i 1931/32-sesongen.

Karriere som trener

Alhlberg var trener for Malmö FF fra 1941 til 1943.
Malakoff Rockfestival

Malakoff Rockfestival er en årlig musikkfestival som foregår på Nordfjordeid i Sogn og Fjordane. Festivalen ble i 2004 og 2005 kåret til årets festival av Norsk Rockforbund.

Artister

Artister som har besøkt festivalen er blant annet: Biffy Clyro, Turboneger, Span, Bigbang, Animal Alpha, Robert Post, Marit Larsen, Datarock, The School, Skambankt, Briskeby, Kaizers Orchestra, The Wombats og Kvelertak.
17.–19. juli 2014 kom artister som Dropkick Murphys, The Bronx og Mastodon fra USA, Oslo Ess, Sivert Høyem, Opeth fra Sverige, Stein Torleif Bjella, Karpe Diem, Skambankt, Monica Heldal, Kåre & the Cavemen og Hedvig Mollestad.

Samarbeidspartnere

Konserten har et samarbeid med RaumaRock, en rockefestival på Åndalsnes hvor en kan kjøpe et Raumakoff-festivalpass der en kommer inn på begge festivalene.
Nerva

Bakgrunn, veien til makten

Marcus Cocceius Nerva var sønn av en formuende romersk advokat. Hans slekt hadde tradisjonelt innehatt høye embeder, og han var en fjern slektning av Tiberius. Nerva levde som var sedvanlig i hans slekt og ble embetsmann. Han oppviste en evnte til tross turbulensen i det romerske samfunn, alltid å få høye poster. Han hjalp Nero med å motstå Pisos konspirasjon i år 65; han var medkonsul med Vespasian i år 71,  og medkonsul med Domitian i år 90. 
Da mordet på Domitian ble kjent, handlet senatet raskt, og gjorde ham til keiser. Den raske beslutningen kan ha skyldtes ønsket om å forhindre utbrudd av borgerkrig; verken senatet eller Nerva synes å ha vært involvert i sammensvergelsen mot  Domitian. Dette var første gang senatet hadde utpekt den neste keiseren.

Nerva som keiser

Nerva var populær i det sivile samfunn. Han gav land til fattige romere og lovet å (til forskjell fra Domitian) aldri henrette noen senatorer. Han startet forskjellige byggeprosjekt, blant annet en opprustning av veier og akvadukter. Han lot sluttføre byggingen av et av byens keiserlige fora i Roma som ble tilegnet ham som Nervas forum. Senaten gav ham tidlig hederstittelen Pater Patriae («fedrelandets fader») – en tittel andre keisere kunne få vente i årevis for å få. 
Blant de militære var han mindre populær. I år 97 gjorde pretorianergarden mytteri. De fengslet Nerva i palasset og krevde å få utlevert Petronius og Parthenius, de to tjenere som hadde myrdet Domitian. Selv om Nerva nektet å utlevere dem, grep pretorianerne dem og drepte dem. 
Hendelsen fikk politiske konsekvenser idet den skadet Nervas keiserlige autoritet alvorlig. For å løse den situasjon som var oppstått, adopterte Nerva – som ikke var gift – en ung mann som hadde både folkets og de militæres støtte: offiseren Marcus Ulpius Traianus, som siden skulle bli keiser Trajan. Det er mulig at adopsjonen var et fordekt statskupp. Det var underforstått at keiserens adoptivsønn også skulle være hans etterfølger på tronen. Denne skikken ble fulgt av mange keisere en tid fremover.
Den 1. januar 98 fikk Nerva under en audiens et vredesutbrudd som utløste kraftige svettetokter, og som så gikk over i høy feber noen uker etter. Han døde 28. januar 98 i sin villa i parkanlegget Horti Sallustiani i Roma.

Ettermæle

Han ble erklært guddommelig av senatet og ble begravet med de julisk-claudiske keiserne i Augustus' mausoleum.  Hans fullstendige tittel da han døde var Imperator Nerva Caesar Augustus Germanicus, Pontifex maximus, Tribuniciae potestatis III, Consul IV, Imperator II, Pater patriae.
Lauksletta (Skjervøy)

Lauksletta er ei bygd på Arnøya i Skjervøy kommune i Troms. Den ligger langs Lauksundet på østsida av øya. Bebyggelsen strekker seg langs fylkesvei 347, som har sitt østlige endepunkt ved Nymoen, lengst nord i bygda. Største bedrift er havbruksselskapet Arnøy Laks.  I 2019 hadde Lauksletta 55 innbyggere.
Ambrose Bitok

Ambrose Bitok er en kenyansk 5000 meter løper som i 2003 ble utestengt  for bruk av Norandrosteron.
Saiyaner

Saiyanere er en fiktiv, menneskelignende livsform i Akira Toriyamas kjente manga-serie Dragon Ball. Inntil kort tid før seriens begynnelse holdt Saiyanerne til på planeten Vegeta, før den ble sprengt i biter av Freeza, som utryddet nesten hele rasen. Navnet «Saiyaner» er et ordspill på det japanske ordet for grønnsak, yasai, og samtlige navngitte fullblods-Saiyanere som har dukket opp i serien har et ordspill på en grønnsak som navn.

Historie

Saiyanerne er en rase superkrigere som kommer fra planeten vegita som freezer sprengte. En meget kjent legende fra vegeta var legenden om super saiyanene, legenden sa at hvert millennium ville det bli født en saiyan med utrolige krefter dette var legenden om den legendariske krigeren eller super saiyan. den første super saiyanen i serien var son goku og på grunn av dette tok han tittelen som den legendariske krigeren, og han var ironisk nok den eneste som mestret alle super saiyan forvandlingene.

Spesielle kjennetegn

En fullblods Sayiayin har kjennetegn som følgende: 1. De liker å sloss. 2. De har masser av mot som betyr at de ikke klarer å innrømme et tap føre de har en helt ødelagt kropp og til og med da vill de ikke gi opp med det første. 3. Hårfargen er nesten  alltid svart enkelte har brunt, og håret vokser ikke på samme måte som hos vanlige mennesker( det vil på et punkt slutte å vokse med mindre det blir klippet og selv da vil det ikke gå forbi den satte grensen). 4. Fra en sayiayin er født har de en hale som også er et veldig bra kjennetegn.

Spesielle evner

- Hvis en saiyan fortsatt har en hale og ser på fullmånen transformeres vedkommende til en vargorilla (oozaru) og da blir styrken tidoblet. Mange saiyaner klarer ikke styre seg i denne formen, med mindre de har trent seg opp til å kunne gjøre det.
- sayianene hadde den unike egenskapen å bli sterkere for hver kamp (alle skader de tar så sant de ikke tar livet av dem øker styrken deres).
- uvanlig utholdenhet og hardhet(Son Goku falt som baby ned en diger klippe og landet på hodet og overlevde), harde nok til å bli truffet av kraftige kuler uten å ta skade av det.
- raske helbredende evner kan komme seg fra nærdøden skader av seg selv på en dag.
- evnen til å kunne bruke enorm energi (ved å slippe all sin sinne på en gang)
Westrveg

Westrveg er det andre av tre album av den norske synth-duoen Langsomt Mot Nord. Det utkom i 1988 på selskapet CBS.
Solidaritetsbrigader

Historie

I etterkrigstiden har begrepene blitt brukt om en rekke ulike prosjekter. I Norge ble begrepet brukt av Johan Galtung da han i 1960 foreslo for daværende utenriksminister Halvard Lange å opprette et bistandsprogram som skulle sende norske idealister til utviklingsland hvor kompetansen deres var etterspurt, et forslag som i 1963 ble realisert gjennom Fredskorpset.

Cuba

Etter den cubanske revolusjonen i 1959 begynte regjeringen på øya å sende brigader til land i Latin-Amerika og Afrika, hvorav de mest omfattende var de medisinske brigadene. Den første av disse ble sendt til Chile, som i 1960 ble rammet av et kraftig jordskjelv.  Siden ble brigadene et viktig redskap for å spre verdiene fra den kommunistiske revolusjonen i landet. Inspirert av det cubanske programmet begynte andre regimer i østblokken og kommunistpartier i andre land å organisere slike utvekslinger til Cuba og andre land, med formålet å «gi direkte og konkret støtte til bestemte revolusjonære bevegelser».

Solidaritetsbrigader i Norge

I Norge er det i dag først og fremst Latin-Amerikagruppene i Norge (LAG) som bruker begrepet solidaritetsbrigader om sine utvekslingsprosjekter. To ganger årlig sender organisasjonen grupper av unge voksne til sine samarbeidsorganisasjoner i Latin-Amerika, hvor de deltar i organisasjonens arbeid, samt gjør eget opplysningsarbeid. LAG mottar også brigadister fra sine partnerorganisasjoner som deltar i LAGs arbeid, legger også til rette for brigader mellom samarbeidsorganisasjonene i Latin-Amerika. 
Solidaritetsbrigadene ble opprinnelig startet opp i 1977 av Støttekomiteen for Nicaragua, som senere ble integrert i LAG. Hovedmålet var da å støtte opp om Den sandinistiske frigjøringsfronts kamp mot diktaturet i landet, og fram til 1995 ble det sendt såkalte "arbeidsbrigader" til landet for å jobbe med gjenoppbygging etter borgerkrigen og utviklingsprosjekter i samarbeid med sandinistbevegelsen, radikale kooperativer og andre organisasjoner. Fram til 1988 hadde LAG et direkte samarbeid med sandinistene, før de gikk over til bondeorganisasjonen UNAG som samarbeidspartner. I 1995 ble prosjektet reformert fra en arbeidsbrigade til en informasjons- og opplysningsbrigade. Totalt har mer enn 1000 nordmenn dratt på brigade i regi av LAG og samarbeidende organisasjoner.

Fredsbrigader i Norge

Peace Brigades International bruker også begrepet "brigade" om sine observatørprosjekter. den internasjonale organisasjonen har siden 1981 sendt observatører til land i Latin-Amerika, Afrika, Sørøst-Asia og Europa for å overvåke og rapportere om menneskerettighetsbrudd.
University of the South Pacific

University of the South Pacific er et universitet med hovedkvarter i Fiji og med campuser i tolv land i Stillehavet. Det eies av myndighetene i Cookøyene, Fiji, Kiribati, Marshalløyene, Nauru, Niue, Samoa, Salomonøyene, Tokelau, Tonga, Tuvalu og Vanuatu. Universitetet har 19 000 studenter og en stab på 1500 (2011).
Universitetet ble etablert i 1968 og kunne da tilby bachelorutdanninger. De første kandidatene ble uteksaminert i 1971. University of the South Pacific er organisert i tre fakulteter for humanistiske fag og rettsvitenskap, økonomi, samt teknologi, naturvitenskap og miljø. Hovedcampus er i Laucala i Fiji. Universitetets School of Agriculture and Food Technology holder til på Alafua Campus i Samoa, mens School of Law befinner seg på Emalus Campus i Vanuatu.
Antifascistisk aksjon

Antifascistisk aksjon (ofte forkortet Antifa) er et internasjonalt revolusjonært nettverk av militante antifascister, som har som oppgitte mål «å knuse alle former for fascisme». Organisasjonen forsøker å samle dem som er villig til å gå aller fremst i konfrontasjoner med høyreekstremister. AFA oppstod i respons til den nazistiske bevegelsen i Tyskland på 1930-tallet.
AFA sitt arbeide består av informasjonsarbeide, kartlegging av høyreekstreme og nynazistiske aktivister og markeringer og motdemonstrasjoner. AFA skiller seg fra andre organisasjoner ved at de har gjort hærverk, fysisk konfrontert og brukt vold mot nynazister og andre meningsmotstandere når de mobiliserer på gateplan.

Ideologi

I tråd med forbindelsene til det tyske sosialdemokratiske partiet (SPD) og det tyske kommunistpartiet  (KPD) var medlemmer av Antifascistisk Aksjon dominert av sosialdemokrater og kommunister på 1930- og 40-tallet.
I dag er AFA tettest forbundet med anarkisme, frihetlig sosialisme og kommunisme. De relaterer antirasistiske problemstillinger til kapitalismen, som de anser som undertrykkende og ønsker et klasseløst, statsløst samfunn.

Symbolikk

Den opprinnelige logoen var designet av Max Keilson and Max Gebhard som begge var med medlemmer av Assoziation revolutionärer bildender Künstler Deutschlands (ARBKD). Et kunstnerkollektiv som var tilknyttet Det Tyske Kommunistpartiet KPD.  Logoen besto av to røde flagg som vaiet i vinden, med en ring rundt med navnet på organisasjonen på. Flaggene symboliserte partiene KPD og SPD. Sammen skulle flaggene symbolisere en samlet arbeiderbevegelse mot fascismen.
Etter AFA sin gjennoppståelse på 1980-tallet ble det designet en ny variant av logoen er en av flaggene er sorte, for å symbolisere AFA nyfunne assosiasjon med anarkistisk tankegods. Sammen symboliserer flaggene en samlet venstreside mot fascisme.

Kritikk

PST betegnet dem i 2012 som eneste potensielt farlige miljøet på venstresiden. Ifølge forsker Ragnhild Bjørnbekk bruker AFA «fascistiske metoder».
https://web.archive.org/web/20160812172104/http://www.fn.no/Tema/Terrorisme/Hva-er-terrorisme
Norge stiller seg bak FNs forslag til definisjon av terrorisme, men har også en egen lov mot fenomenet. Slik defineres terrorhandlinger i norsk lov: 
Ulovlig bruk av, eller trussel om bruk av, makt eller vold mot personer eller eiendom, i et forsøk på å legge press på landets myndigheter eller befolkning eller samfunnet forøvrig for å oppnå politiske, religiøse eller ideologiske mål.
Lov av 20. mars 1998 nr 10 om forebyggende sikkerhetstjeneste § 3.5

Historie

Det første AFA, Antifaschistische Aktion, ble grunnlagt i 1932 av det tyske kommunistpartiet som en kamporganisasjon og etableringen ble kunngjort i partiets avis Die Rote Fahne. Antifascistisk Aksjon ble i likhet med alle andre organisasjoner med tilknytning til kommunistpartiet forbudt i 1933 da NSDAP kom til makten.
Bevegelsen gjenoppsto på 1980-tallet i forbindelse med økt nynazistisk aktivitet. Denne gang uten tilknytning til politiske partier, men til de autonome miljøene rundt okkuperte fristeder og lignende.
Tiopental

Tiopental (ofte i form av tiopentalnatrium) er et legemiddel, et barbiturat. Det brukes ved kortvarige narkoser og til innlednig av anestesi.
Tiopental er ekstremt fettløselig og den raskt innsettende effekten skyldes at medikamentet distribueres effektivt til sentralnervesystemet på grunn av den gode gjennomblødningen og den store andelen fett her. Effekten avtar etterhvert som tiopental distribueres til andre vev med mindre gjennomblødning og mindre andel fett.
Tiopental forekommer under mange navn, som Pentothal-Natrium og Natriumpentothal. Stoffet brukes til eutanasi blant annet i Belgia og Nederland, og brukes i noen grad i USA til fullbyrdelse av dødsstraff ved dødelig injeksjon. Av denne grunn forbyr flere EU-land eksport av bedøvelsesmiddelet til USA.
Atsushi Matsuura

Karriere

Atsushi Matsuura startet sin profesjonelle karriere i Mito HollyHock i 2004.
Joseph François Tissanier

Joseph François Tissanier (født i juli 1618 i Point-Sainte-Marie i Frankrike, død 24. desember 1688 i Macao) var en fransk katolsk prest og jesuitt som virket som misjonær i Tonkin, Siam og Kina. 
Han reiste ut fra Lisboa i 1655 og ankom Macao 8. juli 1656. Han virket så i Tonkin fra 1658 til han ble utvist derfra i 1663. Han kom så til Siam i 1664 og var misjonens superior der fra 1669 til 1675, da han vendte tilbake til Macao. Så ble han kalt til Roma, men ble sendt til Østen igjen som superior for Japan og samtidig visitator for misjonen i Kina.
Julia Smith

Karriere

Smiths ble involvert i TV-serieproduksjon da hun regisserte episode av serien Suspense i 1962. Deretter regisserte hun episoder av populære serier som Z Cars (1962) og Doctor Who (1966). For sistnevnte regisserte hun historiene The Smugglers og The Underwater Menace. I 1967 regisserte hun en filmatisering av The Railway Children som var en stor nok suksess til at en film ble laget i 1970.
Mens hun arbeidet på Z Cars møtte hun Tony Holland som skrev manus for serien. De begynte å jobbe sammen som henholdsvis produsent og manusredigerer og de jobbet på BBCs dramasere Angels (TV-serie) (1975–83).

EastEnders

I 1983 kontaktet BBC Smith og Holland for å spørre om de kunne lage en ny dramaserie. De ble gitt to ideer, en serie om en campingplass eller en serie om et kjøpesenter. De likte ikke noen av ideene og forlangte at de fikk utvikle sin egen serie om noe de kjente.
De skapte en serie satt til East End i London. Da de begynte å søke etter skuesillere hadde Smith retningslinjen «Only genuine Eastenders need apply» og det var derifra navnet kom. Opprinnelig skulle serien kalles Eastenders, men Jonathan Powell, daværende sjef for dramaavdelingen, sa at den andre «e»-en ikke så bra ut på papiret og han foreslo at den kunne være en majuskel.

Eldorado

Etter suksessen med EastEnders, samarbeidet Smith og Holland på såpeoperaen Eldorado. Holland skapte serien basert på en ide av Verity Lambert og Smith var produsent. BBC håpte at denne serien også ville være en suksess like EastEnders. En rekke hendelser gjorde at serien ble den dyreste floppen som BBC hadde produsert. Smith fikk skylden og deretter sparken. Hun mente at BBC ikke hadde gitt Eldorado en sjanse til å etablere seg.

Død

Smith pensjonerte seg etter Eldorado og hun døde av kreft i 1997.
Gunnarstorp (Østfold)

Gunnarstorp er en gård i Skjeberg i Sarpsborg kommune i Østfold.
Stedet er kjent for et stort gravfelt fra bronsealderen og tidlig jernalder. I løpet av årene 1956-63 ble det funnet 153 gravanlegg her, de aller fleste varianter av steinlegninger, men det finnes også gravrøyser, bautasteiner og runde steinsetninger. Feltet er ikke totalgravd, og kan romme mange flere anlegg. 
Spesielt for dette feltet er at mange av de anleggene som er funnet ikke rommer noen påviselig grav. Likevel er det ikke mulig å påvise noen direkte forskjell mellom virkelige graver og de tomme. I de tilfellene der graver er påvist, er det utelukkende tale om branngraver, dvs. kremasjoner. Det er analysert flere radiologiske dateringer, som viser at feltet har vært i bruk fra yngre bronsealder til yngre romertid. Hovedvekten av anleggene synes å være fra perioden 800 – 200 f.Kr.